KCE บวกแรง 3.65% โบรกฯชี้คำสั่งซื้อสินค้าแข็งแกร่งทั้งในระยะสั้น-ยาวแนะสอยเป้า 42.50 บ.
KCE บวกแรง 3.65% โบรกฯชี้คำสั่งซื้อสินค้าแข็งแกร่งทั้งในระยะสั้น-ยาวแนะสอยเป้า 42.50 บ. โดย ณ เวลา 11.13 น. อยู่ที่ระดับ 35.50 บาท บวก 1.25 บาท หรือ 3.65% ด้วยมูลค่าซื้อขาย 166.55 ล้านบาท
8 มิ.ย. 2561

ผู้สื่อข่าวรายงานว่า บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 11.13 น. อยู่ที่ระดับ 35.50 บาท บวก 1.25 บาท หรือ 3.65% ด้วยมูลค่าซื้อขาย 166.55 ล้านบาท

 บล.ดีบีเอส วิคเคอร์ส ระบุในบทวิเคราะห์ว่า # ตั้งเป้ารายได้ปีนี้โต 12-15% หลังออเดอร์พุ่ง-ขยายกำลังผลิตต่อเนื่อง,ผลงาน Q2/61 ดีรับบาทอ่อน-ต้นทุนทองแดงทรงตัว (Aspen)
# อย่างไรก็ตาม ผลการดำเนินงานในครึ่งแรกปีนี้อาจจะไม่ได้เติบโตมากนัก เมื่อเทียบกับครึ่งปีหลัง เนื่องจากเครื่องจักรใหม่จะเข้ามาในไตรมาส 2/61 และจะสามารถ ramp up capacity ได้ในครึ่งปีหลังเป็นต้นไป (Aspen)
# คงคำแนะนำ ซื้อ คาด KCE พ้นช่วงแย่สุด 1Q61 ไปแล้ว ผลกำไรมีแนวโน้มกำลังจะดีขึ้น ปลาย 1Q61 บริษัทมีคำสั่งซื้อที่ทำไม่ทันค้างอยู่ 8 ล้านดอลลาร์ และได้เพิ่มเครื่องจักร 8 ตัวในปลายไตรมาส 1 ที่ผ่านมา แล้วจะเพิ่มอีก 20 ตัวใน 2Q61 ทำให้กำลังการผลิตเพิ่มขึ้น
ทั้งนี้เพื่อรองรับ High Season ของธุรกิจในไตรมาส 3 ความต้องการซื้อสินค้ายังคงแข็งแกร่งทั้งในระยะสั้นและระยะยาว กำหนดราคาพื้นฐานไว้ที่ 42.50 บาท อิงกับ P/E ปี 62 ที่ 16 เท่า ราคาปิดมีส่วนเพิ่มได้อีกถึง 24%
 